stanford-oval/wikipedia huggingface dataset:
Luettelo hiukkasista
Alkeishiukkaset > Hypoteettiset hiukkaset > Muiden teorioiden ennustamat

Muut teoriat ennustavat muun muassa seuraavanlaisia hiukkasia.
Gravitonin (spin-2) arvellaan välittävän gravitaatiota kvanttigravitaatioteorioissa.
Graviskalaari (spin-0) ja gravifotoni (spin-1).
Aksioni (spin-0) on pseudoskalaari hiukkanen, joka esiintyy Peccei-Quinn-teoriassa vahvan CP-ongelman ratkaisemiseksi.
Saksioni (spin-0, skalaari, R-pariteetti=1) ja aksiino (spin-1/2, R-pariteetti = −1) muodostavat yhdessä aksionin kanssa supermultipletin Peccei-Quinn-teorian supersymmetrisessä laajennuksessa.
X-bosoni, anti-X-bosoni, Y-bosoni ja anti-Y-bosoni ovat hiukkasia, jotka jotkin suuret yhtenäisteoriat ennustavat.
Magneettinen fotoni.
Steriileitä neutriinoita tarvitaan joissakin standardimallien laajennuksissa. Niitä tarvittaneen LSND-tulosten selittämiseksi.
Peilihiukkasten olemassaolon ennustavat teoriat, jotka säilyttävät pariteettisymmetrian.
Magneettinen monopoli on hiukkanen, jolla on nollasta eroava magneettinen varaus. Eräät suuret yhtenäisteoriat ennustavat niiden olemassaolon.
Takyoni on hypoteettinen hiukkanen, joka kulkee valoa nopeammin ja jolla on imaginaarinen lepomassa.
Preoniksi sanotaan hypoteettisia kvarkkien, leptonien ja mittabosonien sisäisiä alkeishiukkasia, mutta hiukkaskiihdytimissä ei ole todistettu niiden olemassaoloa.
Säikeeksi sanotaan hypoteettisia kvarkkien, leptonien ja bosonien sisäisiä alkeishiukkasia, jotka eivät ole pistemäisiä.   Hiukkaskiihdytimissä ei ole todistettu niiden olemassaoloa.
Muut

WIMP (heikosti vuorovaikuttava, massiivinen hiukkanen) on jokin hiukkanen, joka selittää pimeän aineen (kuten neutraliino tai aksioni).
Pomeronin avulla on yritetty selittää hadronien elastista sirontaa ja Reggen napojen sijaintia Reggen teoriassa.
Skyrmioni on pioni-kentän topologinen solitoni, jota käytetään nukleonien matalaenergisten ominaisuuksien kuvaamisessa...
Goldstone-bosoni on spontaanissa symmetrian rikkoutumisessa teoriaan automaattisesti sisältyvä massaton hiukkanen. Standardimallissa näistä päästään eroon määrittelemällä mittamuunnoksilla kentät sopivasti uudelleen.
Goldstiino on Goldstone-fermioni, joka syntyy supersymmetrian spontaanissa rikossa.
Instantoni
Oh-My-God-hiukkanen (suom. herran-jumala -hiukkanen) on kosminen hiukkanen (todennäköisesti protoni), jolla on ultrakorkea energia, joka on paljon korkeampi kuin Greisen–Zatsepin–Kuzmin -raja (GZK-raja). GZK-raja on teoreettinen raja nopeudelle, jolla kosmisen säteilyn protonit voivat edetä galaksista toiseen galaksien välisen avaruuden läpi.
Spurioni on matemaattinen "hiukkanen", joka on laitettu joihinkin isospiniä rikkoviin hiukkasten hajoamisiin, jotta niitä voitaisiin tutkia isospinin säilyttävinä reaktioina.
Luokittelu vauhdin perusteella

tardioneilla on positiivinen lepomassa. Kaikki tunnetut hiukkaset ovat joko tardioneja tai lepomassattomia, eli  luksoneja
Luksonit kulkevat valon nopeudella, eikä niillä ole lepomassaa.
Takyoni on hypoteettinen hiukkanen, joka kulkee valoa nopeammin, ja sillä on imaginaarinen lepomassa.
Uva (provinssi)

Provinssin sijainti Sri Lankan kartalla.
Uva (sinhaliksi ඌව පළාත, Ūva paḷāta, tamiliksi ஊவா மாகாணம், Ūvā mākāṇam) on yksi Sri Lankan yhdeksästä provinssista. Sen pääkaupunki on Badulla. Provinssi muodostuu Badullan ja Moneragalan piirikunnista.
Vuoden 2012 väestönlaskennan mukaan provinssin väkiluku oli 1 266 463.
Aiheesta muualla

Kuvia tai muita tiedostoja aiheesta Uva (provinssi) Wikimedia Commonsissa
Sri Lankan provinssit
Eteläinen provinssi
Itäinen provinssi
Luoteisprovinssi
Läntinen provinssi
Keskinen provinssi
Keskipohjoinen provinssi
Pohjoinen provinssi
Sabaragamuwa
Uva
Urrila

Urrila on seuraavien suomalaisten henkilöiden sukunimi:
Irma Urrila (s. 1943), oopperalaulaja
Penna Urrila (s. 1976), ekonomisti
Tuula Urrila (s. 1975), koripalloilija
Werner Fritjof Urrila (1885–1951), kauppias, yrittäjä ja yritysjohtaja, kauppaneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Udmurtian lippu

Udmurtian lippu
Udmurtian lippu on Venäjän Udmurtian tasavallan tunnus. Se koostuu kolmesta samankokoisesta pystykentästä, jotka ovat vasemmalta lukien musta, valkoinen ja punainen. Valkoisen kentän keskellä on punainen, kahdeksansakarainen kannuksenpyörä. Lipun leveyden ja pituuden suhde on yhden suhde kahteen (1:2).
Lipun väreillä on omat merkityksensä. Musta symboloi maata ja vakautta, punainen aurinkoa ja elämää ja valkoinen tilaa ja siveyttä. Lipun on suunnitellut Juri Lobanov, jonka udmurttinimi on Kutšyran Juri. Udmurtian lipun käytöstä on laki (N26-P3 "Laki Udmurtian tasavallan kansallislipusta"), joka on säädetty 30. huhtikuuta 2002.
Aiheesta muualla

Tietoa Udmurtian tasavallan virallisista tunnuksista
Udlandin kirkko

| Udlandin kirkko Udland kirke |
| --- | --- |
 Kirkko vuonna 2007.
Sijainti:  Haugesund, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  2002
Materiaali:  kivi
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Udlandin kirkko (norj. Udland kirke) on Haugesundin kunnassa Norjassa sijaitseva kivikirkko vuodelta 2002.
Aiheesta muualla

Kuvia tai muita tiedostoja aiheesta Udlandin kirkko Wikimedia Commonsissa
Uva (järvi)

| Uva |
| --- | --- |
Valtiot:  Suomi 
Paikkakunta:  Ristijärvi
Koordinaatit:  64°35′00″N, 28°00′00″E
Järvinumero:  59.442.1.001
Mittaustietoja
Pinnankorkeus:  153,9 m 
Rantaviiva:  14,86 km 
Pinta-ala:  4,2 km² 
Tilavuus:  0,042 km³ 
Keskisyvyys:  10 m 
Suurin syvyys:  23 m 
 fiUva 
Uva on järvi Ristijärven luoteisosassa Kainuussa. Sen pinta-ala on 4,2 neliökilometriä ja tilavuus 42,1 kuutiohehtometriä. Etäisyys Kajaanista on 41 kilometriä pohjoiskoilliseen.
Maantiede

Uvan pituus kaakosta luoteeseen on noin viisi kilometriä, järvi on verraten tasaleveä, leveimmät kohdat ovat noin 900 metriä. Ainoa saari on noin kymmenen aarin laajuinen Kalmosaari altaan kaakkoisosassa. Uvassa on kartan mukaan kolme kohtaa, joiden syvyys on 23 metriä; ne sijaitsevat järven eteläpuoliskolla. Vähintään kymmenen metriä syvä alue kattaa noin 60 prosenttia järven pinta-alasta, ja ulottuu järven kaakkoisosasta katkeamattomana luoteisimpaan osaan. Uvan kaakkoiskolkan Likolahti on alle kolme metriä syvä. Myös Hautakaarre ja Humalalahti järven itärannalla ovat verraten matalia. Uvan vesitilavuus on 42 116 000 kuutiometriä.
Uvaan virtaa Humalajoki koillisesta Humalajärveltä (213,7 metriä mpy), jonne etäisyys on nelisen kilometriä. Pohjoisesta virtaa mutkainen Latvajoki. Uvan länsirannan soilta tuo vettä Nuottijoki. Uvan luusua sijaitsee järven länsirannalla kulttuurimaiseman keskellä, siitä lähtee noin 700-metrinen laskujoki lounaaseen Pieni-Uvaan (150,0 metriä mpy), josta vedet virtaavat etelään Iijärveen (134,3 metriä mpy).
Uvan etelärannoilla on runsaasti peltomaata, pohjoisrannat ovat metsäisempiä. Uvan kylä sijaitsee järven kaakkoisrannalla.
Uva (59.442.1.001) kuuluu Uvan alueeseen (59.442), joka on kolmannen jakovaiheen vesistö Oulujoen vesistössä (59). Toinen jakovaihe on Uvan valuma-alue (59.44) ja ensimmäinen on Hyrynsalmen reitin alaosan alue (59.4). Uva on Uvan alueen ainoa järvi.
Uva on kolmanneksi laajin Ristijärven yli sadasta vähintään hehtaarin laajuisesta vakavedestä. Sitä laajempia ovat Iijärvi ja Iso-Pyhäntä. Uvaa seuraavat Ristijärvi, Iso Tuomaanjärvi, Tenämä, Putkosjärvi ja Hiisijärvi.
Udmurtian kansallishymni

Udmurtian kansallishymni on yksi Venäjän federaatioon kuuluvan Udmurtian tasavallan virallisista valtiollisista tunnuksista. Hymnin ovat säveltäneet veljekset German ja Alexander Korepanov. Udmurtinkielisen sanoituksen on tehnyt T. G. Vladikin ja venäjänkielisen sanoituksen puolestaan A. A. Šeptalin.
Hymni otettiin käyttöön 1994. Hymnin käytöstä säädettiin laki 31. lokakuuta 2002 (N55-P3 ”Laki Udmurtian tasavallan kansallishymnistä”). Laissa on määrätty millaisissa tilaisuuksissa hymni pitää tai voidaan soittaa. Samoin laissa on määrätty missä järjestyksessä Udmurtian hymni soitetaan kunnioittaen Venäjän federaation hymniä tai muiden maiden kansallishymnejä.
Aiheesta muualla

Tietoa Udmurtian tasavallan virallisista tunnuksista
Urria (erikoiskoe)

Urria on perinteinen Suomen rallissa ajettu erikoiskoe, joka sijaitsee Petäjäveden lähellä. Erikoiskoetta ajettiin ensimmäisen kerran Suomen MM-rallissa jo 1960-luvulla, ja se on yksi yleisimmin käytetyistä Suomen rallin erikoiskokeista.  Vuosien 1988–2002 välillä erikoiskoetta ei kuitenkaan ajettu, sillä pikataipaleen nopeudet kasvoivat liian koviksi.
Erikoiskokeen pituus on vaihdellut vuosien saatossa neljän ja kolmentoista kilometrin välillä. Myös erikoiskokeen reitti on vaihdellut, mutta yleensä pikataipaleeseen on sisältynyt ainakin osuus Urriantiellä ja Urrianperäntiellä. Alun perin erikoiskokeeseen kuului vain kolmentoista kilometrin mittainen ison tien osuus, mutta vuodesta 1981 lähtien Urrian pikataipaleen alkuun ja loppuun on yhdistelty alueen pieniä teitä.
Urrian ison tien osuudella sijaitsee erikoiskokeen kuuluisa hyppy. Hieman ison hypyn jälkeen on paikka, jossa Mikko Hirvonen ajoi rajusti ulos Suomen rallissa vuonna 2010. Mikko Hirvonen on kuvaillut ulosajopaikkaansa eli taittavaa oikeaa maailman hienoimmaksi paikaksi ajaa.
Unstoppable Force

| Unstoppable Force Agent Steel |
| --- | --- | --- |

Studioalbumin tiedot
 Äänitetty : 1986
 Julkaistu: maaliskuussa 1987
 Tyylilaji: speed metal
 Kesto: 39.10
 Levy-yhtiö: Combat
Agent Steelin muut julkaisut
| Mad Locust Rising 1986 | 'Unstoppable Force' 1987 | Omega Conspiracy 1999 |
Unstoppable Force on speed metal -yhtye Agent Steelin vuonna 1987 julkaistu toinen studioalbumi, jonka julkaisi Combat Records. Tämä oli viimeinen albumi, jolla yhtyeen molemmat perustajajäsenet, Cyriis ja Profus, soittivat yhdessä. Yhtye hajosi seuraavana vuonna ja koottiin uudelleen vasta vuonna 1998 uuden laulajan voimin. Century Media julkaisi albumin uudelleen vuonna 1999 yhdessä Mad Locust Risingin neljän kappaleen kanssa.
Kappaleet

Unstoppable Force – 3.52
Never Surrender – 3.52
Indestructive – 3.30
Chosen To Stay – 4.46
Still Searching – 4.13
Rager – 4.07
The Day At Guyana – 6.38
Nothin' Left – 4.23
Traveler – 3.49
Kokoonpano

John Cyriis – laulu
Juan Garcia – kitara
Bernie Versailles – kitara
Michael Zaputil – basso
Chuck Profus – rummut
Aiheesta muualla

Unstoppable Force Discogsissa. (englanniksi)
Albumi Unstoppable Force Encyclopaedia Metallum -sivustolla (englanniksi)
Tulitokko

| Tulitokko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Gobioidei
Heimo::  Tokot Gobiidae
Suku::  Lythrypnus
Laji::  dalli
Kaksiosainen nimi
 Lythrypnus dalli  (Gilbert, 1890) 
Katso myös
   Tulitokko Commonsissa 
Infobox OKNimi-testi OKIUCN-testi OK: 
Tulitokko (Lythrypnus dalli) on tokkoihin kuuluva kala.
Koko ja ulkonäkö

Tulitokko kasvaa noin viisi senttiä pitkäksi. Sen pää on tummanpunainen ja väri muuttuu vaiheittain keltaisemmaksi pyrstöä kohti. Lisäksi siinä on kapeita violetteja pystyjuovia jotka harvenevat pyrstöä kohti. Evät ovat läpikuultavat.
Alkuperä

Tulitokko elää luonnossa meressä Meksikon ja Kalifornian lähivesillä, kallioisilla alueilla 0–76 metrin syvyydessä.
Käyttäytyminen

Tulitokko on vilkas kala joka puikkelehtii kivenkoloissa. Se on parhaimmillaan pienenä parvena. Se puolustaa reviiriään, ja tyypillisesti nöpöttää rintaeviensä varassa kalliopinnalla lähellä suojaisaa koloa, johon se voi vetäytyä vaaran uhatessa. Se voi hakea turvapaikkaa myös merisiilin piikkien välistä.
Vesiolot ja ravinto

Tulitokko syö monenlaista akvaarioruokaa, ja sitä tulisi ruokkia kahdesti päivässä. 
Luonnossa se elää 15–18 °C:n lämpötilassa, mutta pärjää akvaarion trooppisissa vesissä.
Urs Imboden

Urs Imboden (s. 7. tammikuuta 1975 Santa Maria Val Müstair, Sveitsi) on moldovalainen alppihiihtäjä. Hän edusti Sveitsiä kauteen 2006–2007 saakka.
Imboden on kilpaillut maailmancupissa vuodesta 1997 lähtien. Hänen paras osakilpailusijoituksensa on viides tila Park Cityn pujottelusta 2000. Hän sijoittui samassa lajissa seitsemänneksi edustaessaan Moldovaa vuoden 2010 Adelbodenin osakilpailussa.
Imboden osallistui MM-kisoihin ensimmäistä kertaa St. Antonissa 2001. Tuolloin hän osallistui vain pujotteluun, jossa hän keskeytti jo ensimmäisellä kierroksella. Imboden sijoittui samassa lajissa viidenneksi Salt Lake Cityn olympialaisissa 2002 jääden vain seitsemän sekunnin sadasosan päähän pronssimitalin voittaneesta Benjamin Raichista. Hän jäi samassa lajissa 21:seksi seuraavan vuoden MM-kisoissa. Imboden kilpaili MM-kisoissa seuraavan kerran edustaessaan Moldovaa Åressa 2007, jossa hän sijoittui pujottelussa yhdenneksitoista ja keskeytti suurpujottelussa ensimmäisellä kierroksella. Imboden oli pujottelussa yhdeksäs Val d'Isèren kisoissa 2009 ja samassa lajissa neljästoista Garmisch-Partenkirchenissa 2011. Hän osallistui Vancouverin olympialaisiin 2010, mutta keskeytti pujottelussa jo ensimmäisellä kierroksella.
Luettelo historiallisista pääkaupungeista

Tämä on luettelo entisistä pääkaupungeista eli historiallisista kaupungeista.
Afrikka

| Valtio (nykyisessä muodossa) | Vanha pääkaupunki | Vuodesta | Vuoteen | Uusi pääkaupunki |
| --- | --- | --- | --- | --- |
|  Kap Verde | Cidade Velha | 1462 | 1770 | Praia |
|  Kongon demokraattinen tasavalta | Boma | 1886 | 1908 |  |
|  Kongon demokraattinen tasavalta | Boma | 1908 | 1926 | Léopoldville |
|  Norsunluurannikko | Grand-Bassam | 1893 | 1900 | Bingerville |
|  Norsunluurannikko | Bingerville | 1900 | 1933 | Abidjan |
|  Norsunluurannikko | Abidjan | 1933 | 1983 | Yamoussoukro |
|  Marokko | Volubilis | 789 | 808 | Fès |
|  Marokko | Fès | 808 | 927 | Hajar an-Nasar, |
|  Marokko | Marrakesh | 1071 | 1244 | Fès |
|  Marokko | Fès | 1244 | 1554 | Marrakesh |
|  Marokko | Marrakesh | 1554 | 1659 | Fès |
|  Marokko | Fès | 1659 | 1672 | Meknes |
|  Marokko | Meknes | 1672 | 1727 | Fès |
|  Marokko | Fès | 1727 | 1912 | Rabat |
|  Egypti | Fustat | 641 | 750 | Al-Askar |
|  Egypti | Al-Askar | 905 | 969 | Cairo |
|  Egypti | Theba | 2134 eaa. | 1292 eaa. | Pi-Ramesses |
|  Egypti | Memfis | 3150 eaa. | 2160 eaa. | Heracleopolis Magna |
|  Namibia | Otjimbingwe | 1886 | 1892 | Windhoek |
|  Ghana | Cape Coast | 1664 | 1877 | Accra |
|  Guinea-Bissau | Bolama | 1879 | 1941 | Bissau |
|  Guinea-Bissau | Boe | 1973 | 1974 | Bissau |
|  Tšad | Njimi | 11. vuosisata | 1396 |  |
|  Nigeria | Ngazargamu | 1472 | 1808 |  |
|  Nigeria | Kukawa | 1814 | 1893 |  |
|  Nigeria | Lagos | 1914 | 1960 |  |
|  Nigeria | Lagos | 1960 | 1976 | Abuja |
|  Nigeria | Igbo-Ukwu | 1043 | 1911 |  |
|  Togo | Aného | 1880-luku | 1897 | Lomé |
|  Malawi | Zomba | 1893 | 1907 |  |
|  Malawi | Zomba | 1907 | 1953 |  |
|  Malawi | Zomba | 1964 | 1975 | Lilongwe. |
|  Tansania | Sansibar | 1856 | 1964 |  |
|  Tansania | Sansibar | 1964 | 1964 |  |
|  Tansania | Dar es Salaam | 1961 | 1964 |  |
|  Tansania | Dar es Salaam | 1964 | 1996 | Dodoma |
|  Etiopia | Axum | 50 |  ? |  |
|  Etiopia | Debre Berhan | 1456 | 1470-luvun puolivälissä |  |
|  Etiopia | Gondar | 1635 | 1800-luvun lopulla | Addis Ababa |
|  Sambia | Fort Jameson | 1899 | 1911 |  |
|  Sambia | Kalomo | 1899 | 1907 | Livingstone. |
|  Sambia | Livingstone. | 1907 | 1911 |  |
|  Sambia | Livingstone. | 1911 | 1935 | Lusaka. |
|  Burundi | Bujumbura | 1962 | 2018 | Gitega. |
Etelä-Amerikka

| Valtio (nykyisessä muodossa) | Vanha pääkaupunki | Vuodesta | Vuoteen | Uusi pääkaupunki |
| --- | --- | --- | --- | --- |
|  Peru | Cusco | 13. vuosisata | 1534 |  |
|  | Tacna | 1837 | 1839 |  |
|  Venezuela | Santa Ana de Coro | 1527 | 1578 | Caracas |
|  Peru | Jauja | 1534 | 1535 | Lima |
|  Chile | Perquenco | 1860 | 1862 |  |
|  Chile | Concepción | 1565 | 1575 | Santiago de Chile |
|  Argentiina | Paraná | 1853 | 1861 | Buenos Aires |
|  Argentiina | Concepción del Uruguay | 1820 | 1821 |  |
|  Brasilia | Porto Acre | 1899 | 1900 |  |
|  Brasilia | Salvador da Bahia | 1549 | 1763 | Rio de Janeiro |
|  Brasilia | Rio de Janeiro | 1808 | 1815 |  |
|  Brasilia | Rio de Janeiro | 1815 | 1825 |  |
|  Brasilia | Rio de Janeiro | 1763 | 1960 | Brasília |
|  Brasilia | Laguna | 1836 | 1836 |  |
|  Brasilia | Piratini | 1836 | 1845 |  |
|  Uruguay | Purificación | 1815 | 1820 |  |
Pohjois-Amerikka

| Valtio (nykyisessä muodossa) | Vanha pääkaupunki | Vuodesta | Vuoteen | Uusi pääkaupunki |
| --- | --- | --- | --- | --- |
|  Barbados | James Town | 1625 | 1628 | Bridgetown |
|  Bermuda | St. George | 1612 | 1815 | Hamilton |
|  Belize | Belize City | 1638 | 1970 | Belmopan |
|  Meksiko | Chan Santa Cruz | 1852 | 1901 |  |
|  Meksiko | Mérida | 1840 | 1847 |  |
|  Costa Rica | Cartago | 1562 | 1823 | San José |
|  Kuuba | Santiago de Cuba | 1522 | 1589 | Havanna |
|  Dominikaaninen tasavalta | Santiago de los Caballeros | 1863 | 1865 |  |
|  Jamaika | Spanish Town | 1534 | 1872 | Kingston |
|  Guatemala | Quetzaltenango | 1838 | 1840 |  |
|  Nicaragua | Granada | 1821 | 1857 | Managua |
|  Filippiinit | Washington, D. | toukokuu 1942 | lokakuu 1944 |  |
|  Saint Kitts ja Nevis | Old Road Town | 1623 | 1727 | Basseterre |
|  Trinidad ja Tobago | San Jose de Oruña | 1592 | 1783 | Port of Spain |
|  Puerto Rico | Caparra | 1508 | 1521 | San Juan |
|  Trinidad ja Tobago | Port of Spain ja Chaguaramas | 1958 | 1962 |  |
|  Honduras | Comayagua | 1540 | 1937 |  |
Oseania

| Valtio (nykyisessä muodossa) | Vanha pääkaupunki | Vuodesta | Vuoteen | Uusi pääkaupunki |
| --- | --- | --- | --- | --- |
|  Fidži | Levuka | 1874 | 1877 | Suva |
|  Marshallinsaaret | Jaluit | 1885 | 1944 | Majuro |
|  Mikronesia | Kolonia | 1914 | 1989 | Palikir |
|  Uusi-Seelanti | Okiato (Russell) | 1840 | 1841 | Auckland.  |
|  Uusi-Seelanti | Auckland | 1841 | 1865 | Wellington.  |
|  Palau | Koror | 1994 | 2006 | Ngerulmud |
|  Salomonsaaret | Tulagi | 1896 | 1942 | Honiara |
Ukkoslohikäärmeen pyörän ritarikunta

Ukkoslohikäärmeen pyörän ritarikunta on bhutanilainen ritarikunta, joka on perustettu vuonna 1967, mutta sitä uudistettiin vuonna 2008. Kunnianosoitusta jaetaan tunnustuksena ansiokkaasta kansallisesta palveluksesta ja ritarikunnassa on yksi luokka.
ritarikunnan nauha
Ungelon torppa

| Ungelon torppa |
| --- | --- |
 Ungelon torppa Enontekiön Hetassa
Sijainti:  Hetta, Enontekiö, Suomi
Koordinaatit:  68°23′16″N 23°39′25″E﻿ / ﻿68.3878°N 23.6569°E﻿ / 68.3878; 23.6569
Rakennustyyppi:  Talo
Valmistumisvuosi:  1952
Käyttäjä:  Yrjö Kokko
 fiUngelon torppa 
  
Ungelon torppa on Enontekiön Hetassa sijaitseva kirjailija Yrjö Kokon entinen kirjailijakoti joka on valmistunut 1952. Torpan hirsirakennukset sijaitsevat Ounasjärveen pistävässä Ungelonniemessä jonne pääsee polkua pitkin kapean maakannaksen kautta. Torpan rakennuksiin kuuluu asuinrakennuksen ohella sauna, venehuone ja verkkokatos.
Kokko saapui sodan jälkeen eläinlääkäriksi Käsivarren Lappiin mutta ryhtyi sitten ammattikirjailijaksi. Hän suunnitteli itse Ungelon torpan rakennukset käyttäen esikuvina vanhoja talonpoikaisrakennuksia. Torppa oli alun perin vain kesäkäytössä ja Kokko kirjoitti ja muokkasi siellä useita teoksiaan. Hän kuvasi torppaa vuonna 1957 ilmestyneessä teoksessaan Ungelon torppa. Torppa on Kokon suvun hallussa.
Ungelonniemeltä on löydetty kivikautisia asuinpaikkoja ja niemi on toiminut aikoinaan väliaikaisena hautaussaarena.
Ungmennafélagið Fjölnir

| Ungmennafélagið Fjölnir |
| --- | --- |

Perustettu:  1988
Paikkakunta:  Reykjavík
Ungmennafélagið Fjölnir on urheiluseura Reykjavíkin kaupungista. Fjölnirillä on toimintaa muun muassa jalkapallossa, käsipallossa ja koripallossa. Seuran jalkapallojaosto pelaa kaudella 2017 Islannin korkeimmalla sarjatasolla Úrvalsdeildissa.
Uzbekkien kaanikunnat

Shaibanidien valtakunta n. 1500.
Muhammad Shaibani 1507
Uzbekkien kaanikunnat tarkoittavat turkkilais-mongolialaisten uzbekkien perustamia islamilaisia dynastioita Transoxianassa eli nykyisten Kazakhstanin, Uzbekistanin ja eteläisen Venäjän alueilla. Kaanikunnat, joita uzbekit perustivat 1500-luvulta alkaen joutuivat 1800-luvun lopulla Venäjän haltuun sen protektoraateiksi.
Kaanikuntiin kuuluivat shaibanidien dynastian sukuhaarojen perustamat Buharan kaanikunta (1501-1785) ja Hivan kaanikunta (1511–1920) sekä myöhempi Kokandin kaanikunta (1709–1876). Shaibanidit olivat  vallanneet Transoxianan timurideilta 1400-luvun lopussa, mutta heidän valtansa kaanikunnissa päättyi jo vuonna 1598.
Shaibanidit olivat tyypillinen turkkilainen valloittajakansa. Sen eliitti oli jakautunut hallitsevaan dynastiaan, sen hallinnollisiin, uskonnollisiin ja kaupallisiin tukijoihin sekä heimopäälliköihin ja näiden klientteihin. Osa valloitetuista maista kuului veromaina hallitsijalle joko suoraan tai valtion maina, toinen osa jaettiin uskonnollisille johtajille ja kolmas ylimystölle.
Shaibanidihallitsijat legitimoivat valtaansa sunnalaisella islamilla ja Persian kirjallisen kulttuurin suosijoina. Hallitsijoiden kunnianimenä oli khalifat al-rahman (Armeliaan Jumalan sijainen). Shaibanidit kehittivät oman versionsa timuridien perinnöstä ja loivat näin uzbekkijohtoisen irano-islamilaisen valtion.
Urs Bühler

Urs Bühler
Urs Toni Bühler (19. heinäkuuta 1971 Willisau, Sveitsi) on sveitsiläinen laulaja.
Urs lauloi lapsena kuorossa ja kokeili nuorena monia musiikkityylejä, kuten heviä. Hän opiskeli laulua ja päätyi lopulta oopperalaulajaksi Hollantiin, jossa vietti seitsemän vuotta. Laulamisen lisäksi hän osaa soittaa muun muassa rumpuja, klarinettia, pianoa, viulua ja sähkökitaraa. Vuodesta 2003 lähtien hän on ollut osa operettipoppia laulavaa Il Divoa, joka on ollut menestys ympäri maailman. Äänialaltaan hän on tenori.
Aiheesta muualla

Il Divon viralliset sivut
Uzbekistanin naisten jalkapallomaajoukkue

| Uzbekistan |
| --- | --- |

Liitto:  Uzbekistanin jalkapalloliitto
Maanosaliitto:  AFC
Valmentaja:  Robert Gai
FIFA-ranking:  42. (maaliskuu 2019)
Ensimmäinen ottelu
  Uzbekistan 1–0 Intia   (23. syyskuuta 1995) 
Suurin voitto
  Uzbekistan 18–0 Kuwait   (5. kesäkuuta 2013) 
Suurin tappio
  Japani 17–0 Uzbekistan   (27. syyskuuta 1995) 
MM-kilpailut
Esiintymiset:  0 (ensimmäiset )
AM-kilpailut
Esiintymiset:  5 (ensimmäiset 1995)
Paras sijoitus:  Lohkovaihe
Uzbekistanin naisten jalkapallomaajoukkue on Uzbekistania naisten edustusjoukkue jalkapallossa. Se toimii Uzbekistanin jalkapalloliiton alaisuudessa. Se ei ole koskaan edennyt maailmanmestaruuskilpailuihin. Aasian-mestaruuskilpailuissa se on pelannut viidesti, mutta ei ole koskaan edennyt lohkovaiheesta eteenpäin. Maaliskuussa 2019 Mongolian sijoitus maailmanrankingissa oli 42. Sen historian paras rankingsijoitus on 38. Ensimmäisen maaottelun Uzbekistan pelasi syyskuussa 1995 Intiaa vastaan.
Uzbekistanin vaakuna

Uzbekistanin vaakuna
Uzbekistanin vaakuna on Uzbekistanin kansallistunnus lipun ja kansallislaulun ohella. Se otettiin käyttöön 2. heinäkuuta 1992. Se muistuttaa suuresti vanhaa neuvostoaikaista vaakunaa. Siinä on maanviljelyn symbolit puuvilla ja vehnä. Sirppi ja vasara ja punainen tähti ovat vaihtuneet Rub el Hizbin symboliin (۞) ja khumo-lintuun, joka symboloi iloa ja vapautta levittäen siipiään. Linnun takana olevassa maisemassa joet symboloivat Amudarja- ja Syrdarja-jokia.